Tsefanya 2 | Beibele Inthaneteng | Phetolelo ya Lefase le Lefsa
2 Kgobokanang, ee phuthegang,+ lena setšhaba sa go se hlabje ke dihlong.+
2 Pele ga ge kahlolo e boletšwego e ka phethega,+ pele letšatši le feta go fo etša mooko, pele le welwa ke bogale bjo bo tukago bja Jehofa+ le pele ga ge letšatši la bogale bja Jehofa le le wela godimo,+
3 tsomang Jehofa,+ lena bohle ba boleta ba lefase,+ bao ba sepelago ka molao wa Gagwe. Tsomang go loka+ le boleta.+ Mohlomongwe+ le ka šireletšwa letšatšing la bogale bja Jehofa.+
4 Ge e le Gatsa e tlo ba motse o tlogetšwego;+ Ashikaloni yona e tlo ba lešope.+ Ge e le Ashidodo,+ e tlo rakwa mosegare wa sekgalela;+ Ekirone yona e tlo tumolwa.+
5 “Go madimabe bao ba agilego nageng yeo e bapilego le lewatle, setšhaba sa Bakereta!+ Lentšu la Jehofa le lebišitšwe go lena. Kanana naga ya Bafilisita, le wena ke tlo go fediša, e le gore go se be yo a dulago go wena.+
6 Naga yeo e bapilego le lewatle e tla ba mafulo+ a nago le didiba tša badiši le mašaka a maswika a dinku.
7 E tla ba ya mašaledi a ntlo ya Juda.+ Ba tla fudiša go yona. Bošego ba tla robala ka go iketla dintlong tša Ashikaloni. Gobane Jehofa Modimo wa bona o tla ba šetša+ gomme a phuthe mathopša a bona.”+
8 “Ke kwele kgobošo ya Moaba+ le maroga a barwa ba Amoni,+ ao ka ona ba gobošitšego batho ba ka gomme ba duletše go itheta ba nyatša selete sa bona.
9 Ka gona ke ikana ka nna yo a phelago,”+ o re’alo Jehofa wa madira, Modimo wa Isiraele, “gore Moaba o tla etša Sodoma+ gomme bana ba Amoni+ ba etše Gomora, lefase la ditshehlo, la moepo wa letswai le la lešope go ya go ile.+ Mašaledi a batho ba ka a tla ba hula, e bile mašaledi a setšhaba sa ka a tla ba thopa.+
10 Se se tla ba tlela ka baka la boikgantšho bja bona,+ ka ge ba ile ba goboša le go dulela go itheta ba nyatša batho ba Jehofa wa madira.+
11 Jehofa e tla ba yo a boifišago go bona;+ ka gobane o tla fetša medimo ka moka ya lefase matla+ gomme batho ba tla mo khunamela,+ yo mongwe le yo mongwe a le lefelong la gabo, dihlakahlakeng ka moka tša ditšhaba.+
12 “Le lena Baethiopia+ le tla bolawa ka sehlogo ka tšhoša ya ka.+
13 “O tla otlollela seatla sa gagwe thoko ya leboa, a fediša Asiria.+ O tla dira Ninife lešope,+ tikologo e se nago meetse e etšago lešoka.
14 Dihuswane le dibata ka moka di tla robala go yena.+ Mogole gotee le noko+ di tla lala dintlheng tša dikokwane tša gagwe.+ Molodi wa nonyana* o tla lla lefasetereng. Serepoding go tla tlala mokgobo wa ditšhila; ka gobane o tla manolla maboto a manegilwego ka mapolanka.+
15 Wo ke motse wa lethabo wo o bego o iketlile,+ woo pelong ya wona o bego o re: ‘Ke nna ke nnoši, ga go yo mongwe.’+ Ruri o fetogile selo seo se tlabago, moo dibata di robalago ka boiketlo! Yo mongwe le yo mongwe yo a fetago go ona o tla letša molodi ka go kgotsa; o tla šišinya hlogo ya gagwe.”+
^ Goba mohlomongwe molodi wa phefo goba mollo wa phoofolo ya naga.